
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 788 


18 Ιουνίου 2003 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑΡΙΣΤΟΚΛΗ ΚΑΒΒΑΔΑ» και 
κύρωση του οργανισμού αυτού. 1 

ΑΠΟΦΑΣΕΙΣ 

Καθορισμός αμοιβής Μελών Επιτροπής Εισήγησης για 
Ανάθεση του έργου: ΕΕ4/02 «Σύνδεση της Λεωφ. Αν- 
δρέα Παπανδρέου με τον Λιμένα Πειραιά και προ¬ 
σβάσεις στην περιοχή του Λιμένα Πειραιά», προϋπο¬ 
λογισμού 8.500.000 ευρώ. (Έργο 2002ΣΕ01000004, 


ΣΑΕ010). 2 

Σύσταση θέσεων προσωπικού με σχέση εργασίας 
ιδιωτικού δικαίου αορίστου χρόνου στο Υπουργείο 

Πολιτισμού, (άρθρο 17παρ. 4του Ν. 2947/01). 3 

Καθιέρωση υπερωριακής εργασίας κατά το έτος 2003, 
για μόνιμο προσωπικό της Νομαρχιακής Αυτοδιοί¬ 
κησης Ανατολικής Αττικής. 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΡΙΣΤΟΚΛΗ ΚΑΒΒΑΔΑ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 6087/29.10.2001 πράξη της Συμβολαιογράφου 
Πειραιώς Βασιλικής Καπράνου-Διάκου καθώς και την 
6355/30.9.2002 συμπληρωματική αυτής, με τις οποίες ο 
Αριστοκλής Καββαδάς του Σπυρίδωνος σύστησε κοινω¬ 
φελές ίδρυμα με την επωνυμία «ΙΔΡΥΜΑ ΑΡΙΣΤΟΚΛΗ 
ΚΑΒΒΑΔΑ» και με έδρα τη Γλυφάδα Αττικής. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 27.5.2002 γνωμοδότηση του Συμβουλίου 
Εθνικών Κληροδοτημάτων. 


4. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 1485 τ.Β'). 

5. Την 3418/8.7.2002 απόφαση του Πρωθυπουργού και 
του Υπουργού Υγείας και Πρόνοιας, με την οποία ανατέ¬ 
θηκαν αρμοδιότητες στους Υφυπουργούς Υγείας και 
Πρόνοιας (ΦΕΚ 861/9.7.2002 τ.Β). 

Με πρόταση του Υπουργού Εθνικής Παιδείας και Θρη¬ 
σκευμάτων, και των Υφυπουργών Οικονομίας και Οικονο¬ 
μικών και Υγείας και Πρόνοιας αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΑΡΙΣΤΟΚΛΗ ΚΑΒΒΑΔΑ», η 
οποία έγινε από τον Αριστοκλή Καββαδά με την 
6087/29.10.2001 πράξη της Συμβολαιογράφου Πειραιώς 
Βασιλικής Καπράνου - Διάκου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων καθώς και Υγείας και Πρόνοιας και διέπε- 
ται από τις διατάξεις της ανωτέρω συστατικής του πρά¬ 
ξης, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα έξ (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΑΡΙΣΤΟΚΛΗ ΚΑΒΒΑΔΑ». 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΑΡΙΣΤΟΚΛΗ ΚΑΒΒΑΔΑ», που συστήθηκε απότονΑριστο- 
κλή Καββαδά με την 6087/29.10.2001 πράξη της Συμβο¬ 
λαιογράφου Πειραιώς Βασιλική Καπράνου-Διάκου καθώς 
και την 6355/30.9.2002 συμπληρωματική αυτής, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της ανωτέρω συστατικής πράξης, του παρό¬ 
ντος οργανισμού, του Α.Ν. 2039/1939 όπως κάθε φορά 
ισχύει ο νόμος αυτός καιτων διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Γλυφάδα Αττικής. Η 
σφραγίδα του ιδρύματος είναι στρογγυλή και αναγράφει 
περιμετρικά, μέσα σε πλαίσιο, την επωνυμία του ιδρύμα¬ 
τος και στο κέντρο φέρει το πρόσωπο του ιδρυτή καθώς 
και το έτος ιδρύσεως. 

Άρθρο 2 
Σκοπός 

Σκοπός του ιδρύματος είναι η επίδειξη ενδιαφέροντος, 
η ηθική και οικονομική συνδρομή και βοήθεια, καθώς και 
η χορήγηση υποτροφιών σε νέους και νέες, που κατάγο¬ 
νται από το Βλυχό Λευκάδας, οι οποίοι έχουν ανάγκη οι¬ 
κονομικής ενίσχυσης για τις σπουδές τους στη μέση, 
ανώτερη, ανώτατη εκπαίδευση ή και για μεταπτυχιακές 
σπουδές, ή βοήθεια για την κοινωνική, οικογενειακή και 
επαγγελματική τους αποκατάσταση, καθώς και η ενίσχυ¬ 
ση άλλων φιλανθρωπικών ιδρυμάτων και σωματείων. Τις 
προϋποθέσεις, που απαιτούνται να έχουν τα πρόσωπα, 
που έχουν ανάγκη την ενίσχυση αυτή, θα καθορίζει το 
εκάστοτε Διοικητικό Συμβούλιο του ιδρύματος. 

Άρθρο 3 

Περιουσία-Πόροι 

Περιουσία του ιδρύματος είναι το ποσό των εξήντα χι¬ 
λιάδων (60.000) δολλαρίων ΗΠΑ. 

Πόροι του ιδρύματος είναι: 

α) Ο ιδρυτής Αριστοκλής Καββαδάς θα διαθέτει κάθε 
εξάμηνο και δη την 1 Ιανουάριου και 1 Ιουλίου εκάστου 
έτους, αρχής γενομένης από το πρώτο εξάμηνο μετά την 
έγκριση σύστασης του ιδρύματος, το ποσό των δέκα χι¬ 
λιάδων (10.000) δολλαρίων ΗΠΑ, προς κάλυψη των ανα¬ 
γκών για την εκπλήρωση των σκοπών του ιδρύματος. 

β) Τα εισοδήματα από την εκμετάλλευση των περιου¬ 
σιακών στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

δ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

ε) τα έσοδα από εκδηλώσεις πολιτιστικού ή καλλιτεχνι¬ 
κού χαρακτήρα, εκδόσεις εντύπων, σεμινάρια και άλλες 
ανάλογες εκδηλώσεις που θα οργανώνονται από το ίδρυ¬ 
μα. 

στ) Η ακίνητη και κινητή περιουσία του ιδρυτή, η οποία 
θα διατεθεί στο ίδρυμα με δωρεά εν ζωή ή διαθήκη του. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο με πενταετή θητεία. Ισόβιος πρόεδρος θα είναι ο 
ιδρυτής Αριστοκλής Καββαδάς. Σε περίπτωση παραιτή- 
σεώς του, το διάδοχο του προέδρου θα ορίζει ο ίδιος ο 
Αριστοκλής Καββαδάς. Ισόβιος αντιπρόεδρος θα είναι η 
σύζυγός του ιδρυτή Ελένη σύζυγος Αριστοκλή Καββαδά. 

Τα υπόλοιπα μέλη του Διοικητικού Συμβουλίου είναι: 1) 
Νικόλαος Καββαδάς του Δημητρίου 2) Βασίλειος Αθανα- 
σιάδης του Ιωάννη 3) Κωνσταντίνος Λαλαούνης του Σπυ¬ 
ρίδωνος. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, τον Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή¬ 


ποτε λόγο, κάποιου από τα μέλη του Διοικητικού Συμβου¬ 
λίου, τον αντικαταστάτη αυτού ορίζει ο ιδρυτής και μετά 
το θάνατό του το Διοικητικό Συμβούλιο, από το οικογενει¬ 
ακό ή φιλικό περιβάλλοντου ιδρυτή, ελλείψει δετοιούτων 
από άλλα τρίτα πρόσωπα, σύμφωνα με τις διατάξεις της 
συστατικής πράξης και του άρθρου 99 του Α.Ν. 
2039/1939. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή τρία 
(3) από τα μέλη του, με γραπτή αίτησή του(ς) προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ- 

λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

3. Το Διοικητικό Συμβούλιο μπορεί 
α) Να καταρτίζει επιτροπές από μέλη η και μη μέλη του, 
στις οποίες αναθέτειτην ειδική μέριμνα για ορισμένη πρά¬ 
ξη ή έργο. 

β) Να καθορίζει με αποφάσεις του την εσωτερική υπη¬ 
ρεσία λειτουργίας του ιδρύματος καθώς καιτα προσόντα 
και τις αρμοδιότητες των επιτροπών, υπαλλήλων και άλ¬ 
λων οργάνων. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον τρεις (3) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 


2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

στ) Εισηγείται με τον Πρόεδρο στο Διοικητικό Συμβού¬ 
λιο τα διάφορα οικονομικά θέματα , προκειμένου να λη- 
φθεί σχετική απόφαση και εποπτεύει την οικονομική δια¬ 
χείριση του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. Με απόφαση του Διοικητικού Συμβουλί¬ 
ου μέρος των ανωτέρω καθηκόντων του ταμία, μπορούν 
να ανατεθούν και σε τρίτο πρόσωπο, υπάλληλο του ιδρύ¬ 
ματος. 

Άρθρο 9 

Διαδικασία χορήγησης οικονομικών ενισχύσεων 

1 ,Το Διοικητικό Συμβούλιο του ιδρύματος καλεί, με προ¬ 
κήρυξή του, κάθε χρόνο, όλους τους ενδιαφερομένους, 
που δικαιούνται οικονομική ενίσχυση, για την αντιμετώπι¬ 
ση των δαπανών των σπουδών τους, καθώς και των δα¬ 
πανών για την αντιμετώπιση των οικογενειακών και επαγ¬ 
γελματικών τους βαρών, να υποβάλλουν σ’ αυτό, μέσα σε 
τακτή προθεσμία, σχετική αίτηση μετά απαραίτητα δικαι- 
ολογητικά, που θα αναφέρονται κάθε φορά στην παρα¬ 
πάνω προκήρυξη- πρόσκληση. Αντίγραφο της προκήρυ- 
ξης-πρόσκλησης πρέπει, με φροντίδα του Διοικητικού 
Συμβουλίου του ιδρύματος, να τοιχοκολλείται έξω από τα 
γραφεία του ιδρύματος και του δημοτικού καταστήματος 
Ελλομένου και να δημοσιεύεται μία φορά σε μια κατά 
προτίμηση, ημερήσια τοπική εφημερίδα της Λευκάδας 
και μια φορά σε δύο ημερήσιες Αθηναϊκές εφημερίδες, 
μεγάλης κυκλοφορίας, σαράντα πέντε (45) ημέρες πριν 
τη λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιοι, 
που πληρούν τις κατωτέρω προϋποθέσεις: 

α) Φοιτούν στο Λύκειο ή σε ένα ανώτερο ή σε ανώτατο 
πανεπιστημιακό ίδρυμα ή μετέχουν σε μεταπτυχιακές 

σπουδές στο εσωτερικό ή στο εξωτερικό ή αδυνατούν να 
ανταπεξέλθουν αποδεδειγμένα στις οικογενειακές τους 
υποχρεώσεις. 

β) Είναι οικονομικά αδύνατοι. 

γ) Κατάγονται από το Βλυχό Λευκάδας. 

3. Το Διοικητικό Συμβούλιο , μετά τη λήξη της παραπά¬ 
νω προθεσμίας, εξετάζει τις αιτήσεις και τα λοιπά δικαιο- 
λογητικάπου υποβλήθηκαν και επιλέγει-ανακηρύσσει, με 
αιτιολογημένη απόφασή του τους νέους που θα ενισχυ- 
θούν οικονομικά για την αντιμετώπιση των αναγκών τους. 

Σε περίπτωση, κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το Δι¬ 
οικητικό Συμβουλίου του ιδρύματος, με δημόσια κλήρω¬ 
ση. 

Σε περίπτωση, κατά την οποία κάποιο δικαιολογητικό 
των υποψηφίων είναι ατελές ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τους ενδιαφερομένους με έγγραφη πρόσκλησή 
του, πριν αποφασίσει σχετικά για την επιλογή των δικαι¬ 
ούχων, να συμπληρώσουν τις ατέλειες αυτές, μέσα σε πέ¬ 
ντε (5) ημέρες από την επίδοση με σχετική απόδειξη της 
παραπάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολλείται την ίδια ή την επόμενη ημέρα, έξω από τα 
γραφεία του ιδρύματος και του δημοτικού καταστήματος 
Ελλομένου, με αποδεικτικό που θα υπογράφεται από το 
γραμματέα ή άλλο εξουσιοδοτημένο υπάλληλο του ιδρύ¬ 
ματος και από τη Γραμματεία του Δήμου. 

Με την απόφαση αυτή καλούνται επίσης οι υπόλοιποι 
υποψήφιοι, που απορρίφθηκαν, να υποβάλλουν, εφόσον 
το επιθυμούν, σχετική ένσταση κατά της παραπάνω από¬ 
φασης του Διοικητικού Συμβουλίου του ιδρύματος, μέσα 
σε δέκα (10) ημέρες από την τοιχοκόλληση αυτή. 

Η ένσταση κατατίθεται με απόδειξη παραλαβής στο 
Γραμματέα ή σε ένα άλλο μέλος του Διοικητικού Συμβου¬ 
λίου του ιδρύματος, που τυχόν έχει ορισθεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμία ένσταση , το ίδρυμα καλεί εγγράφως τους δι¬ 
καιούχους να παραλάβουν τα ποσά της οικονομικής ενί¬ 
σχυσης. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανα¬ 
κήρυξης των δικαιούχων για τις ενστάσεις αυτές στο 
Υπουργείο Οικονομίας και Οικονομικών, το οποίο, αφού 
ελέγξει αν τηρήθηκαν ή όχι οι διατάξεις της συστατικής 
πράξης του ιδρύματος και των σχετικών νόμων, τα παρα¬ 
πέμπει με σχετική εισήγηση στο Συμβούλιο Εθνικών Κλη¬ 
ροδοτημάτων προς γνωμάτευση. 

Ο Υπουργός Οικονομίας και Οικονομικών και το Συμ¬ 
βούλιο Εθνικών Κληροδοτημάτων μπορούν, εφόσον κρί¬ 
νουν ότι είναι αναγκαίο, να ζητούν απότις αρμόδιες αρχές 
και το ίδρυμα κάθε χρήσιμη σχετική πληροφορία και στοι¬ 
χεία. Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή μη των ενστά¬ 
σεων, εκδίδεται κοινή απόφαση του Υπουργού Οικονο¬ 
μίας και Οικονομικών και του εκ του σκοπού αρμόδιου 


Υπουργού, με την οποία είναι δυνατόν να εγκριθούν ή να 
απορριφθούν ή να τροποποιηθούν οι σχετικές αποφάσεις 
του Διοικητικού Συμβουλίου του ιδρύματος, ως προς ένα 
ή περισσότερους υποψήφιους ή και να διαταχθεί η επα¬ 
νάληψη όλης της διαδικασίας επιλογής και ανακήρυξης 
των δικαιούχων της οικονομικής ενίσχυσης. 

Αν κάποιος από τους δικαιούχους δεν προσέλθει να πα- 
ραλάβει το ποσό της οικονομικής ενίσχυσης μέσα σε 
τρεις (3) μήνες από την έγγραφη πρόσκλησή του , το πο¬ 
σό του κεφαλαίου της οικονομικής ενίσχυσης επαναφέ- 
ρεται, έπειτα από απόφαση του Διοικητικού Συμβουλίου, 
στο λογαριασμό καταθέσεων του ιδρύματος για τη χορή¬ 
γηση περισσότερων οικονομικών ενισχύσεωντα επόμενα 
έτη. 

7. Το Διοικητικό Συμβούλιο του ιδρύματος δύναται, με 
αιτιολογημένη απόφασή του, να χορηγεί εκτάκτως και με- 
μονομένως, άνευ των διατυπώσεων του παρόντος άρ¬ 
θρου, οικονομική ενίσχυση, σε άτομα που έχουν ανάγκη 
βοήθειας, προς αντιμετώπιση έκτακτων οικογενειακών 
βαρών ή ασθενειών, καθώς και σε άλλα φιλανθρωπικά 
ιδρύματα και σωματεία. 

Άρθρο 10 

Επιλογή και ανακήρυξη υποτρόφων 

Δικαίωμα υποτροφίας έχουν οι υποψήφιοι, που πλη¬ 
ρούν τις παρακάτω προϋποθέσεις: 

1) Φοιτούν στο Λύκειο ή σε ανώτερο ή σε ανώτατο πα¬ 
νεπιστημιακό ίδρυμα και έχουν καλή απόδοση 

2) Είναι οικονομικά αδύνατοι 

3) Κατάγονται από το Βλυχό Λευκάδας. 

Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά- 
ξηςτου ιδρύματος, του άρθρου 54του Α.Ν. 2039/1939 κα¬ 
θώς και του άρθρου 28 του από 18/8/1941 Καν.Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του από 18.8.1941 Καν.Δ/τος (ΦΕΚ286τ.Α') 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή κάθε έτος αποδεικτι¬ 
κών στοιχείων της επίδοσής τους. 

Άρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 

απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20-12-1939 σχετικού βα¬ 
σιλικού διατάγματος (ΦΕΚ 552, τ.Α'). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18-8-1941 κανονιστικού διατάγματος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσηςτων σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Το ίδρυμα δύναται, εάν κρίνει σκόπιμο το Διοικητικό 
Συμβούλιο, με απόφασή του να καταρτίσει εσωτερικό κα¬ 
νονισμό και στον οποίο θα καθορίζονται: 

1. Η σύνθεση, τα προσόντα, τα καθήκοντα και οι αρμο¬ 
διότητες του προσωπικού, η διαδικασία πρόσληψης και η 
εν γένει υπηρεσιακή κατάσταση και αντιμισθία τους, σύμ¬ 
φωνα με τις κείμενες διατάξεις περί κατωτάτων ορίων 
αμοιβών, που προβλέπονται από τις οικείες συλλογικές 
συμβάσεις εργασίας. 

2. Η οργάνωση και η λειτουργία των υπηρεσιών του 
ιδρύματος. 

3. Λεπτομερέστερα τα καθήκοντα του προέδρου, Αντι¬ 
προέδρου, Γενικού Γραμματέα και Ταμία, τα της διοική- 
σεως, διαχειρίσεως και της τηρήσεως των αναγκαίων λο¬ 
γιστικών ή άλλων βιβλίων. 

4. Πάσα άλλη λεπτομέρεια μη προβλεπομένη από το πα¬ 
ρόν καταστατικό και αναγομένη στην κανονική και εύρυθ¬ 
μη λειτουργία του ιδρύματος. 

Μέχρι την έκδοση του υπό του παρόντος προβλεπομέ- 


νου εσωτερικού κανονισμού, όλα τα αναφερόμενα θέμα¬ 
τα ρυθμίζονται με απόφαση του Διοικητικού Συμβουλίου, 
εντός των οικονομικών δυνατοτήτων αυτού. 

Άρθρο 16 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται σε άλλο φιλαν¬ 
θρωπικό ίδρυμα ή φιλανθρωπικό σωματείο, που θα υπο¬ 
δείξει ο ιδρυτής και σε περίπτωση θανάτου αυτού, το Δι¬ 
οικητικό Συμβούλιο. 

Στον Υπουργό Εθνικής Παιδείας και Θρησκευμάτων κα¬ 
θώς και στους Υφυπουργούς Οικονομίας και Οικονομι¬ 
κών και Υγείας και Πρόνοιας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 4 Ιουνίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝ. ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΗΣ ΘΑΝΟΣ 
-♦- 

Α ΠΟΦΑΣΕΙ Σ 

Αριθ. 2/27768/0022 (2) 

Καθορισμός αμοιβής Μελών Επιτροπής Εισήγησης για 
Ανάθεση του έργου: ΕΕ4/02 «Σύνδεση της Λεωφ. Αν- 
δρέα Παπανδρέου με τον Λιμένα Πειραιά και προσβά¬ 
σεις στην περιοχή του Λιμένα Πειραιά», προϋπολογι¬ 
σμού 8.500.000 ευρώ. (Έργο 2002ΣΕ01000004, ΣΑΕ 
010 ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟ¬ 
ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να», όπως τροποποιήθηκε με τον Ν. 2469/1997. 

2. Το Π.Δ. 69/88 γιατον« Οργανισμό της Κεντρικής Υπη- 
ρεσίαςτηςΓΓΔΕ»καιτατροποποιητικά-συμπληρωματικά 
του Π.Δ. 340/90, 293/91,335/92 και 167/92, καθώς και τις 
σχετικές εγκυκλίους εφαρμογής τους. 

3. Την εγκύκλιο ΕΔ1/09/116/Φ.Σπ/24.2.88 «Οργανισμό 
της Κεντρ.Υπηρεσίας της ΓΓΔΕ». 

4. Τον Ν. 1418/84 «Δημόσια Έργα και ρυθμίσεις συνα¬ 
φών θεμάτων», το Π.Δ. 609/85 «Κατασκευή Δημ. Έργων» 
(ΦΕΚ223Α/31.12.85) και τα λοιπά Π.Δ. που εκδόθηκαν σε 
εκτέλεση του Ν. 1418/84. 

5. Τον Ν. 2229/94 «Τροποποίηση και συμπλήρωση του 
Ν. 1418/84 και άλλες διατάξεις»), όπως τροποποιήθηκε 
και συμπληρώθηκε με τον Ν. 2338/95 και ισχύει σήμερα σε 
ό,τι αφορά τις αμοιβές των επιτροπών. 

6. Την λοιπή νομοθεσία εκτέλεσης Δημοσίων Έργων. 

7. Το Π.Δ. 71/93 (ΦΕΚ 304Α/11.3.93) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ». 

8. Την απόφαση Δ17α/02/58/Φ.2.2.1/2.11.2001 του Πρω¬ 
θυπουργού και της Υπουργού ΠΕΧΩΔΕ για «Ανάθεση αρ- 

μοδιοτήτων στους Υφυπουργούς ΠΕΧΩΔΕ, Ιωάννη Τσα- 
κλίδη και Ροδούλα Ζήση» (ΦΕΚ 1484/31.10.2001 τ.Β'). 

9. Το Π.Δ. 159/2000 για τη σύσταση της Ειδικής Υπηρε¬ 
σίας Δημ. Εργων / Ειδικών Συγκ/κών Εργων Αττικής (ΕΥ- 
ΔΕ/ΕΣΕΑ). 

10. Την 2/74260/0004/15.10.1999 (ΦΕΚ 1925Β/ 
25.10.1999) Κοινή Υπουργική Απόφαση με θέμα «Μεταβί¬ 
βαση εξουσίας υπογραφής σύμφωνα με το άρθρο 7, παρ. 
1 του Ν. 1943/91». 

11. Το άρθρο 40 του Ν. 849/78, όπως συμπληρώθηκε με 
το άρθρο 8του Ν. 2129/93. 

12. Το άρθρο 82, «Θέματα Ολυμπιακής Προετοιμασίας 
και άλλες διατάξεις», παρ. 16α, του Ν. 3057/ΦΕΚ 239/ 
10 . 10 . 2002 , 

Αφού είδαμε: 

1. Τη ΣΑΕ 068/3 και ειδικότερα το ενάριθμο έργο 
2001ΣΕ06830004, «Λειτουργικές Δαπάνες ΕΥΔΕ/ΕΣΕΑ 
(Αμοιβές με Σύμβαση Προσωπικού, Μετακινήσεις Μονίμου 
και με Σύμβαση Προσωπικού, Δαπάνες Στέγασης, Συντή¬ 
ρησης & Προμήθειας Υλικοτεχνικού Εξοπλισμού, Γενικά 
Έξοδα Αμοιβών Συμβούλων, Αμοιβών Επιτροπών, κλπ.). 

2. Την απόφαση ΕΥΔΕ/ΕΣΕΑ/οικ/3196/6.9.02, με την 
οποίασυστάθηκεη Επιτροπή Εισήγησης για ανάθεση του 
έργου ΕΕ4/02 «Σύνδεση της Λεωφ. Ανδρέα Παπανδρέου 
με τον Λιμένα Πειραιά και προσβάσεις στην περιοχή του 
Λιμένα Πειραιά», προϋπολογισμού 8.500.000 ευρώ. 

3. Την από 25.9.2002 ολοκλήρωση πρακτικού συνε¬ 
δρίασης της Ε.Ε.Α. (Β' Στάδιο) με το οποίο η Ε.Ε.Α. γνω- 
μοδότησε ομόφωνα υπέρ της ανάθεσης του έργου 
ΕΕ4/02 «Σύνδεση της Λεωφ. Ανδρέα Παπανδρέου με τον 
Λιμένα Πειραιά και προσβάσεις στην περιοχή του Λιμένα 
Πειραιά» στην εργοληπτική επιχείρηση ΜΕΛΚΑ Α.Ε. 

Και επειδή 

1. Στις εργασίες της Επιτροπής συ μμετείχαν ανελλιπώς 
τα μέλη της: 

Βλαβιανός, Γ., ΠΕΙ με Α’β στην ΕΥΔΕ/ΕΣΕΑ, ως Πρόεδρο 

Ανθούλη Μ„ ΠΕΙ με Α’β στην ΕΥΔΕ/ΕΣΕΑ. 

Κόκλας Γ., ΠΕΙ με Α’β στο Τμ. Κυκλοφορίας 2004 

Λαλιώτης Λ., ΠΕΙ με σύμβαση στην ΕΥΔΕ/ΕΣΕΑ. 

Ζούρου Μαρία, Δημ. Σύμβουλο Δήμου Ηρακλείου Αττι¬ 
κής. 

Δοκουμετζίδη Ιωάννη, Π.Μ., εκπρόσωπο του ΤΕΕ 

Καράμπαμπα Βασίλειο, Π.Μ. - Ε.Δ.Ε. 

με την Γραμματειακή υποστήριξη του Πλατανίτη Πανα¬ 
γιώτη, ΔΕ υπαλλήλου με σύμβαση ορισμένου χρόνου 
στην ΕΥΔΕ/ΕΣΕΑ 

2. Όλα τα παραπάνω μέλη της Επιτροπής συμμετείχαν 
αδιάλειπτα στις συνεδριάσεις της και εργάστηκαν εξίσου 
για την ολοκλήρωση του έργου της και πέραν των εργα¬ 
σίμων ωρών της υπηρεσίας. 

3. Σύμφωνα με το άρθρο 5 του Ν. 2229/94, όπως τροπο¬ 
ποιήθηκε και ισχύει με τον Ν. 2338/95 είναι δυνατή η χορή¬ 
γηση αμοιβής για τα μέλη της Επιτροπής Εισήγησης για 
ανάθεση του έργου, με απόφαση του Υπουργού ΠΕΧΩΔΕ 
και εφόσον το έργο χαρακτηρισθεί ως ειδικό και σημαντικό. 

4. Το συγκεκριμένο έργο είναι ειδικό καθόσον πρόκειται να 
κατασκευασθεί κάτω από ιδιαίτερα δυσμενείς κυκλοφορια- 
κές συνθήκες και απαιτεί συνεχείς ειδικές ρυθμίσεις του κυ- 
κλοφοριακού φόρτου καθ’ όλη τη διάρκεια υλοποίησής του. 

5. Το έργο είναι και σημαντικό διότι αφορά την ολοκλή¬ 
ρωση μεγάλου οδικού άξονα εντός του κυκλοφοριακού 
ιστού της Αθήνας, που έχει ενταχθεί στον κορμό των, 
απαιτουμένων για την διοργάνωση των Ολυμπιακών Αγώ¬ 


νων του 2004, έργων υποδομής με ανελαστικές προθε¬ 
σμίες εκτέλεσης και με ιδιαιτερότητες (και λόγω του επεί¬ 
γοντος) μελέτης και κατασκευής των. 

6. Οιπιστώσεις γιατην αμοιβή των μελώντης Επιτροπής 
Εισήγησης Ανάθεσης του έργου βαρύνουν το ενάριθμο 
έργο 2001ΣΕ06830004,της ΣΑΕ 068/3, αποφασίζουμε: 

1. Χαρακτηρίζουμε το έργο ΕΕ4/02 «Σύνδεση της Λεωφ. 
Ανδρέα Παπανδρέου με τον Λιμένα Πειραιά και προσβά¬ 
σεις στην περιοχή του Λιμένα Πειραιά», προϋπολογισμού 
8.500.000 ευρώ (Έργο 2002ΣΕ01000004, ΣΑΕ 010) ως ει¬ 
δικό και σημαντικό, σύμφωνα με το άρθρο 5 του Ν. 
2229/94, όπως τροποποιήθηκε με τον Ν. 2338/95. 

2. Καθορίζουμε την αμοιβή των μελών της Επιτροπής 
Εισήγησης για Ανάθεση του έργου ΕΕ4/02 «Σύνδεση της 
Λεωφ. Ανδρέα Παπανδρέου με τον Λιμένα Πειραιά και 
προσβάσεις στην περιοχή του Λιμένα Πειραιά», προϋπο¬ 
λογισμού 8.500.000 ευρώ, (Έργο 2002ΣΕ01000004, ΣΑΕ 
010) ως ακολούθως: 

α) Για τον Βλαβιανό Γ., Πολ. Μηχ. με Α’ β. στην 
ΕΥΔΕ/ΕΣΕΑ, Πρόεδρο της Επιτροπής και 
για τα μέλη της Επιτροπής: 

Ανθούλη Μ., ΠΕΙ με Α’β στην ΕΥΔΕ/ΕΣΕΑ. 

Κόκλας Γ., ΠΕΙ με Α’β στο Τμ. Κυκλοφορίας 2004 
Λαλιώτης Λ., ΠΕΙ με σύμβαση στην ΕΥΔΕ/ΕΣΕΑ 
Ζούρου Μ., Δημ. Σύμβουλο Δήμου Ηρακλείου Αττικής. 
Δοκουμετζίδη I., Π.Μ., εκπρόσωπο του ΤΕΕ 
Καράμπαμπας Β., Π.Μ. - Ε.Δ.Ε. εκπρόσωπο της ΠΕΔ- 
ΜΕΔΕ 

το ποσό των 440,20 ευρώ για κάθε ένα. 
β) Για τον Γραμματέα της Επιτροπής, Πλατανίτη Πανα¬ 
γιώτη υπαλλήλου με σύμβαση ορισμένου χρόνου στην 
ΕΥΔΕ/ΕΣΕΑ, το ποσό των 264,12 ευρώ. 

3. Εγκρίνουμε τη διάθεση πίστωσης ποσού ύψους 
3.545,31 ευρώ, (3.345,52 ευρώ ποσό καταβολής & 199,79 
ευρώ εργοδοτικές κρατήσεις) σε βάρος του ενάριθμο έρ¬ 
γο 2001ΣΕ06830004της ΣΑΕ068/3, γιατην καταβολή της 
πιο πάνω αμοιβής και των εργοδοτικών εισφορών των με¬ 
λών και του γραμματέα της Επιτροπής. 

4. Η σχετική καταβολή να γίνει άμεσα από τον υπόλογο 
του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2003 
Οι Γ ενικοί Γ ραμματείς 

Δημ. Πολιτικής Υπουργείου Δημ. Έργων του 

Οικονομίας και Οικονομικών Υπουργείου Περιβάλλοντος, 

Χωροταξίας και Δημ. Έργων 
I. ΚΟΥΣΟΥΛΑΚΟΣ Π. ΒΑΣΙΛΕΙΟΥ 

-Φ- 

Αριθ. ΥΠΠΟ/ΔΙΟΙΚ/Α7/29991 (3) 

Σύσταση θέσεων προσωπικού με σχέση εργασίας ιδιωτι¬ 
κού δικαίου αορίστου χρόνου στο Υπουργείο Πολιτι¬ 
σμού, (άρθρο 17παρ. 4του Ν. 2947/01). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 17 (παρ 4) του Ν. 2947/01 «Θέματα Ολυ¬ 
μπιακής Φιλοξενίας» Έργων Ολυμπιακής Υποδομής και 
άλλες διατάξεις. 

β) του Π.Δ/τος 191/2003 «Οργανισμός Υπουργείου Πο¬ 
λιτισμού». 

2. Του άρθρου 27 του Ν. 2081/92 , όπως αντικαταστά- 
θηκε μετηνπαρ. 201 του άρθρου 1 του Ν. 2469/97 και το 
γεγονός ότι, από τις διατάξεις αυτής της απόφασης προ- 
καλείται δαπάνη σε βάρος του Κρατικού Προϋπολογι¬ 
σμού ύψους 12.359.586,96 ευρώ ετησίως. 

3. Την 1100383/1330/Α 006 απόφαση «καθορισμός αρ¬ 
μοδιοτήτων των Υφυπουργών Οικονομικών». 

4. Την ΔΙΔΚ/Φ 1/2/22875/01 (ΦΕΚ 1480/Β) απόφαση 
ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης 

5. Τις υπηρεσιακές ανάγκες, αποφασίζουμε: 

Συνιστώνται στο Υπουργείο Πολιτισμού θέσεις προσω¬ 
πικού με σχέση εργασίας ιδιωτικού δικαίου αορίστου χρό¬ 
νου, για την υποστήριξη των αναγκών της Ολυμπιακής 
Προετοιμασίας, κατά ειδικότητα, ως εξής: 

Φύλακες Αρχαιοτήτων (ΔΕ) Τριακόσιες πενήντα (350) 
θέσεις 

Νυχτοφύλακες (ΔΕ) Εκατόν πενήντα (150) θέσεις 

Τεχνίτες Υψηλής Εξειδίκευσης (ΔΕ) Διακόσιες πενήντα 
(250) θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 
-♦- 

Αριθ. ΕΜ 3492 (4) 

Καθιέρωση υπερωριακής εργασίας κατά το έτος 2003, 
για μόνιμο προσωπικό της Νομαρχιακής Αυτοδιοίκη¬ 
σης Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1) Τις διατάξεις του Π.Δ. 30/96 « Κώδικας Νομαρχιακής 
Αυτοδιοίκησης». 


2) Τις διατάξεις του άρθρου 15του Ν. 2592/1998. 

3) Τις διατάξεις του άρθρου 25 παρ. 7 του Ν. 2738/99. 

4) Την ανάγκη κάλυψης εκτάκτων υπηρεσιακών ανα¬ 
γκών, όπως έκτακτοι Αγορανομικοί έλεγχοι κατά περί¬ 
πτωση, έλεγχοι καταγγελιών καταναλωτών, δειγματολη¬ 
ψίες καυσίμων και αλκοολούχων ποτών και έλεγχοι κατα¬ 
στημάτων κατά τις μη εργάσιμες ώρες, που λειτουργούν 
σε τουριστικές περιοχές. 

5) Το γεγονός ότι για την αντιμετώπιση των ανωτέρω 
υπηρεσιακών αναγκών, οι υπάλληλοι της Δ/νσης Εμπορί¬ 
ου των Τμημάτων Προστασίας Καταναλωτή, Τεχνικού 
Ελέγχου και Μετρολογίας απασχολήθηκαν και εξακολου¬ 
θούν να απασχολούνται πέραν του κανονικού ωραρίου 
ωραρίου. 

6) Το γεγονός ότι για την ανωτέρω υπερωριακή απα¬ 
σχόληση, έχει προβλεφθεί σχετική πίστωση στον οικο¬ 
νομικό προϋπολογισμό έτους 2003 της Νομ/κής 
Αυτ/σης Ανατ. Αττικής, Δ/νσης Εμπορίου, αποφασίζου¬ 
με: 

Καθιερώνουμε υπερωριακή με αμοιβή απασχόληση κα¬ 
τά τις εργάσιμες ημέρες στην Διεύθυνση Εμπορίου της 
Νομαρχιακής Αυτοδιοίκησης Ανατολικής Αττικής και κα¬ 
τανέμουμε τις ώρες αυτής ως εξής: 

900 ώρες απογευματινής απασχόλησης στους υπαλλή¬ 
λους των Τμημάτων Προστασίας Καταναλωτή και Τεχνι¬ 
κού Ελέγχου-Μετρολογίαςτης ανωτέρω διεύθυνσης. 

Η ανωτέρω υπερωριακή εργασία θα παρασχεθεί μέχρι 
31.12.2003. 

Κάλυψη δαπάνης: 

Το ύψος της ανωτέρω προκαλούμενης δαπάνης, που 
ανέρχεται στο ποσόν των 3.000 ευρώ για υπερωριακή 
εργασία ΚΑΕ 0511, θα καλυφθεί από πιστώσεις που 
έχουν προβλεφθεί στον οικονομικό προϋπολογισμό 
έτους 2003 της Νομ/κής Αυτ/σης Ανατ. Αττικής Δ/νσης 
Εμπορίου. 

Η απόφαση αυτή που ισχύει ένα μήνα πριν τη δημοσίευ¬ 
σή της στην Εφημερίδα της Κυβερνήσεως να δημοσιευ- 
θεί στην Εφημερίδα της Κυβερνήσεως. 

Παλλήνη, 3 Ιουνίου 2003 

Ο Νομάρχης 
ΛΕΩΝΙΔΑΣ ΚΟΥΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί.9Γ - β-ΓΠ3ίΙ: \λ/θ 5 ιτι 331 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































